CELEX: 62011TN0357
Language: fi
Date: 2011-07-01 00:00:00
Title: Asia T-357/11: Kanne 1.7.2011 — Bimbo v. SMHV — Grupo Bimbo (GRUPO BIMBO)

27.8.2011   
            
            
               FI
            
            
               Euroopan unionin virallinen lehti
            
            
               C 252/44
            
         Kanne 1.7.2011 — Bimbo v. SMHV — Grupo Bimbo (GRUPO BIMBO)
   (Asia T-357/11)
   2011/C 252/95
   Kannekirjelmän kieli: espanja
   
      Asianosaiset
   
   
      Kantaja: Bimbo, SA (Barcelona, Espanja) (edustaja: abogado J. Carbonell Callicó)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Grupo Bimbo, SAB de CV (Meksiko, Meksiko)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               muuttaa SMHV:n ensimmäisen valituslautakunnan 14.4.2011 tekemää päätöstä yhteisön tavaramerkistä annetun asetuksen 65 artiklan 3 kohdan mukaisesti sen 8 artiklan 5 kohdan rikkomisen vuoksi ja hylkää kuviomerkkiä ”GRUPO BIMBO” (nro 5 025 598) koskevan hakemuksen kaikkien haettujen tavaroiden ja palvelujen osalta kokonaisuudessaan
            
         
               —
            
            
               toissijaisesti ja vain siinä tapauksessa, että ensisijainen vaatimus hylätään, kumoaa SMHV:n ensimmäisen valituslautakunnan 14.4.2011 tekemän päätöksen, koska yhteisön tavaramerkistä annetun asetuksen 8 artiklan 5 kohtaa on rikottu
            
         
               —
            
            
               velvoittaa vastaajan ja vastapuolen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Grupo Bimbo, S.A.B de C.V.
   
      Haettu yhteisön tavaramerkki: Kuviomerkki, jossa on sanaosa ”GRUPO BIMBO” (hakemus nro 5 025 598), luokkiin 5, 29, 30, 31, 32, 35 ja 43 kuuluville tavaroille ja palveluille.
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja.
   
      Tavaramerkki- tai merkkioikeus, johon väitemenettelyssä on vedottu: Espanjalainen sanamerkki ”BIMBO” (nro 2 689 432) luokkiin 5, 29 ja 30 kuuluville tavaroille ja useat espanjalaiset kuviomerkit (nro 464 785, nro 2 244 562, nro 2 244 563 ja nro 2 255 097), joissa on sanaosa ”BIMBO”, luokkiin 29, 30, 31, 32, 35 ja 42 kuuluville tavaroille ja palveluille.
   
      Väiteosaston ratkaisu: Väitteen hyväksyminen.
   
      Valituslautakunnan ratkaisu: Riitautetun päätöksen osittainen kumoaminen.
   
      Kanneperusteet: Yhteisön tavaramerkistä annetun asetuksen N:o 207/2009 8 artiklan 5 kohdan virheellinen tulkinta ja soveltaminen, koska ensiksi on todettu, että väitteen perustana olevat ”BIMBO”-tavaramerkit ovat tunnettuja Espanjan markkinoille ja että haettu tavaramerkki ”GRUPO BIMBO” ja väitteen perustana olevat tavaramerkit ovat käytännössä identtisiä, minkä jälkeen haetun tavaramerkin rekisteröinti hyväksyttiin kuitenkin osittain sillä perusteella, ettei ole osoitettu, että väitteen perustana olevien tavaramerkkien erottuvuutta tai mainetta käytettäisiin epäoikeutetusti hyväksi tai että niille aiheutettaisiin haittaa.